এব্যাপারে নাটোরের সহকারী পুলিশ সুপার আপেল মাহমুদ জানান, আটককৃতরা নিজেদের কলেমা জামাতের সদস্য বলে স্বীকার করেছেন। তারা তাদের কেন্দ্রীয় নেতা হিসেবে ভোলার চরফেশান কলেজের কৃষি বিভাগের অবসর প্রাপ্ত অধ্যাপক আব্দুল মজিদ এর নাম বলেছে। তারা রাষ্ট্র বিরোধী কোন কর্মকান্ডে লিপ্ত আছেন কি না তা খতিয়ে দেখা হচ্ছে। আপাতত তাদের ৫৪ ধারায় গ্রেপ্তার দেখানো হয়েছে। ভোলার চরফেশানে অবস্থানরত কথিত কালেমা জামাতের কেন্দ্রীয় আমীর প্রফেসর আব্দুল মজিদের সাথে মোবাইলে যোগাযোগ করলে (০১৭২৪ ১৬৭৫২৫) তিনি  বলেন, কালেমা জামাত কোন অন্যায় বা রাষ্ট্রবিরোধী কাজে লিপ্ত নয়। আমরা কোন অবৈধ অস্ত্র বা সামগ্রী রাখি না। ইসলামী শরীয়ত অনুযায়ী পোশাক পরিধান করে প্রতিটি মানুষের কাছে কেবল রাসুল সাঃ এর প্রকৃত দাওয়াত পৌছে দিতে চাই।